Jarkko Tallqvist

Jarkko Kalevi Tallqvist (s. 9. maaliskuuta 1979 Turku) on suomalainen jalkapallovalmentaja ja entinen jalkapalloilija. Hänen pelipaikkansa on puolustaja. 

Aikaisemmin Tallqvist on edustanut muun muassa Kakkosen lohkossa B pelannutta KaaPoa sekä ÅIFK:ta, TPS:aa, FC Jazzia, VPS:aa ja Turun Interiä, joista neljän jälkimmäisen riveissä hän on pelannut Veikkausliigaa yhteensä 86 ottelun verran. Otteluissa hän on tehnyt yhden maalin. Tallqvist pelasi ensi kertaa pääsarjassa 3. elokuuta 1997 TPS:n paidassa vierasottelussa FC Jazzia vastaan. Ensimmäisen ja toistaiseksi ainoan liigamaalinsa hän teki vuorostaan Jazzin paidassa vierasottelussa FC Hakaa vastaan 17. toukokuuta 2001.

Suomalaiset jalkapalloilijat
Suomalaiset jalkapallovalmentajat
Vuonna 1979 syntyneet
Elävät henkilöt